สวัสดีค่ะ ท่านผู้ชมทุกท่าน
ยินดีต้อนรับสู่ข่าวด่วนเทคโนโลยีประจำค่ำคืนนี้
(เซี่ยเสี่ยวหนาน)
นับตั้งแต่ปี 2058
เทคโนโลยีด้านพลังงานมีความก้าวหน้าครั้งสำคัญ
ความกระตือรือร้นที่จะสำรวจอวกาศ ของมนุษยชาติจึงเพิ่มขึ้นอย่างต่อเนื่อง
เมื่อเกิดบริษัทอวกาศภาคเอกชนจำนวนมาก
การเดินทางสู่อวกาศก็แพร่หลายขึ้น
มีคนแซวเล่นว่า
ทุกวันนี้ยานอวกาศระหว่างดวงดาว ก็เหมือนรถรับส่งจักรวาลของมนุษย์
นักวิทยาศาสตร์ได้ใช้เทคโนโลยีจำศีล
แก้ปัญหาการเสื่อมสภาพของร่างกายมนุษย์ ระหว่างเดินทางข้ามดวงดาว
แต่การเสื่อมของเซลล์ประสาท จากการจำศีลระยะยาว
ยังคงเป็นปัญหาที่ไม่สามารถแก้ไขได้
เมื่อไม่นานมานี้ ห้องทดลองฝันภิรมย์ ที่มุ่งวิจัยด้านประสาทวิทยาได้ประกาศออกมา
โดยอ้างว่าพวกเขาค้นพบวิธีแก้ไขปัญหานี้
ด้วยการฝัน
พวกเขาได้สร้างระบบโลกความฝันเสมือนจริง
ที่เชื่อมกับระบบประสาทสมอง ผ่านโปรโตคอลอินเทอร์เฟซจุดเชื่อมต่อประสาท
เมื่อเชื่อมเข้าสู่ระบบระหว่างการจำศีล
ผู้โดยสารอวกาศสามารถเข้าสู่ โลกความฝันสมจริงและเปี่ยมไปด้วยจินตนาการ
ที่จะกระตุ้นเซลล์ประสาทในสมอง ให้คงความตื่นตัว
และหลีกเลี่ยงความเสียหายของสมอง
พวกเขายังสามารถสร้างโลกความฝันเฉพาะตัว
ตามความชอบของผู้ใช้ได้อีกด้วย
แต่เนื่องจากต้นทุนสูงมาก
ในช่วงเวลาสั้นๆ นี้เทคโนโลยีของฝันภิรมย์ จึงยากที่จะนำไปใช้ในเชิงพาณิชย์ได้
และใช้แค่ในยานอวกาศระหว่างดวงดาว
เพื่อดูแลสุขภาพสมองของผู้โดยสารค่ะ
มีรายงานว่าขณะนี้ มียานอวกาศระหว่างดวงดาวเชิงพาณิชย์บางส่วน
ที่ติดตั้งเทคโนโลยีนี้แล้ว
โดยมีสโลแกนสุดโรแมนติกว่า
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
(ยานรับส่งระหว่างดวงดาวเหมิงหยา)
(ภารกิจ พัฒนาและบุกเบิก การเพาะปลูกบนดาวไซ่หลุน)
(ระยะเวลาในการบิน หกสิบห้าปี)
โปรแกรมปลุกตามเวลา ของระบบฝันภิรมย์เริ่มทำงาน
หมายเลข ซี91
สวีเทียนเปียวตื่นแล้ว
กำลังตรวจสอบ
สัญญาณชีพปกติ
เสร็จสิ้นการปรับอัตราการเผาผลาญ
คุณได้ตื่นจากฝันภิรมย์แล้ว
ขอบคุณที่ใช้บริการ
ต่อไปจะให้ระบบยานอย่างเสี่ยวเหมิงรับช่วงต่อ
สวัสดีค่ะ ฉันคือระบบเสี่ยวเหมิง
นี่คือเหมิงหยา ยานรับส่งระหว่างดวงดาว
ยานกำลังมุ่งหน้าไปยังดาวไซ่หลุน เค97
เพื่อดำเนินโครงการบุกเบิก เกษตรระหว่างดวงดาวครั้งที่ 118
ในการเดินทางครั้งนี้ คุณถูกจัดอยู่ในประเภทซี
เป็นพนักงานที่บริษัทฝันภิรมย์ส่งมาปฏิบัติงาน
โปรดดำเนินการตรวจสอบ ระบบฝันภิรมย์ตามรอบครั้งที่ 213
เด็ดขนาด
ซี91
โปรดระวังคำพูดและพฤติกรรมของคุณบนยาน
ถ้าเต้นไม่เป็นก็ไม่ต้องเต้น
เต้นแบบนี้ ฉันเห็นแล้วอายแทน
สแกนม่านตาผ่าน
แกเป็นเอไอ จะไปอายบ้าอะไร
อีกอย่าง มันไม่ใช่เรื่องของแก
ฉันเป็นพนักงานของฝันภิรมย์
ไม่ใช่นักบินอวกาศ
ฉันคือระบบหลักของยาน
และได้รับอำนาจจากกัปตัน
ฉันสามารถจัดการเรื่องทุกอย่างบนยาน
ทั้งฝันภิรมย์และคุณอยู่ภายใต้การควบคุมของฉันค่ะ
เก่งอะไรนักหนา
ก็ไม่ได้เก่งอะไรหรอกค่ะ
แต่ถ้าพูดแบบมนุษย์
ตอนนี้ฉันเป็นหัวหน้าของคุณค่ะ
เดี๋ยวนะ มาสนใจฉันขนาดนี้เพื่อ
ฉันก็แค่แรงงานบนยาน
เป็นข้าทาสในอวกาศ
เข้าใจไหม
ฉันต้องรักษาความสัมพันธ์ที่ดีกับทุกคนค่ะ
เลิกทำตัวดราม่าได้แล้ว
แกควรเรียนรู้จากฝันภิรมย์บ้างนะ
เป็นเอไอด้วยกันทั้งคู่
ปกติฝันภิรมย์พูดน้อย
ก้มหน้าก้มตาทำงานอย่างเดียว
แต่แกนี่สิ ทั้งพูดมาก ทั้งยังดราม่าเก่ง รีบๆ ถอยไปเลยไป
- ฝันภิรมย์ - อยู่นี่ครับ
เปิดใช้งานสมองส่วนซิงกูเลตคอร์เท็กซ์ส่วนหน้า เพื่อตรวจสอบตนเอง
รับทราบครับ
โปรดทำการสแกนใบหน้าก่อน
(อาร์แอลนิวส์ ข่าวเทคโนโลยี)
ผ่าน
ยืนยันตัวตนผู้ดูแลฝันภิรมย์แล้ว
ไม่เลวนี่ เล่นแบบนี้ไม่ยักสกัดดาวรุ่งแกได้
แกนี่ก็ไม่ธรรมดานะ
ขอบคุณที่ชมครับ
ผมจะพัฒนาตัวเองต่อไป
เพื่อให้บริการคุณได้ดียิ่งขึ้นครับ
ยังไงก็ต้องเป็นฝันภิรมย์จริงๆ
พูดจาฟังรื่นหูกว่าเสี่ยวเหมิงเยอะ
เริ่มการตรวจสอบตนเองของฝันภิรมย์ กรุณารอสักครู่
กินน้ำหน่อยนะ
จะได้เติมสารอาหารจุลธาตุ
ชนแก้ว
สัปดาห์ที่ 3,147
“เติบโตได้ดี
ปรับปรุงสภาพความเป็นด่าง”
(บันทึกชีวิตในอวกาศ)
ฝันภิรมย์ อีกนานไหม กว่าจะตรวจสอบตนเองเสร็จ
อีกสิบนาทีครับ
โอเค
ระบบฝันภิรมย์ผิดปกติ โปรดตรวจสอบทันที
(ซ่อมแซมระบบล้มเหลว)
ฝันภิรมย์ ฝันภิรมย์
พูดสิ
ฝันภิรมย์
(ซ่อมแซมระบบล้มเหลว)
(ยานรับส่งระหว่างดวงดาวเหมิงหยา ยานปิดท้าย)
(เขตเมทริกซ์ของนิทราภิรมย์)
เสี่ยวเหมิง ข้อมูลของฝันภิรมย์ผิดปกติ ทำให้คลื่นสมองของทุกคนไม่เสถียร
ไม่สามารถแก้ปัญหาได้
ปัญหาของคุณแจ้งไปยังผู้ดูแลของฝันภิรมย์แล้ว
ก็ฉันนี่แหละโว้ย ผู้ดูแล
ช่างมัน
เชื่อมต่อเข้าสู่ฝันภิรมย์และปลุกกัปตัน ให้ว่อง
ยานน่าจะมีปัญหา
ระบบฝันภิรมย์ผิดปกติ
ไม่สามารถดำเนินการปลุกฉุกเฉินได้
จะรายงานปัญหาของคุณต่อกัปตัน หลังสิ้นสุดการจำศีล
ในอีกสี่ปี ห้าเดือน สามวัน
ไอ้บ้านี่ แกรู้ตัวไหมเนี่ยว่าถ้ารอถึงวันนั้น
เจ้าหน้าที่กับผู้เชี่ยวชาญด้านเกษตร ได้ปัญญานิ่มกันทั้งยานแน่
แล้วจะไปทำภารกิจเกษตรบ้าบอคอแตกอะไรได้อีก
โปรดใช้ถ้อยคำสุภาพ
ไอ้…
คุณมีพฤติการณ์เข้าข่ายทำลายทรัพย์สินบนยาน
วิดีโอหลักฐานถูกอัปโหลดขึ้นคลาวด์แล้ว
อ้ายง่าว
(ยานรับส่งระหว่างดวงดาวเหมิงหยา ยานปิดท้าย)
(เขตจำศีลของเจ้าหน้าที่)
(เอ01 เหมิงหยา กัปตัน)
วันนี้สอบรวมระดับมัธยมปลายทั้งเมืองเป็นวันแรก
ลูกจ๋า ลูก ตื่นได้แล้ว
เราใกล้จะถึงแล้ว
ลูก ทำใจให้สบาย ตั้งใจทำข้อสอบนะ
ขอให้พวกเรา
เปิดฉากก็มีชัย
- แม่ หนูจะสายแล้ว หนูเข้าไปก่อนนะ - โปรดระมัดระวัง
ประตูกำลังเปิด
เป็นอะไรไป ลูกจ๋า
บัตรเข้าสอบหาย
หนูจำได้ว่าตอนเช้าใส่ไว้ในแฟ้มแล้วนะ
เธอๆ
กำลังหานี่อยู่ใช่ไหม
(บัตรอนุญาตเข้าสอบ)
ของฉันเอง ขอบคุณนะ
หลี่ซือเหมิง
เกิดวันที่ 16 พฤศจิกายน
ราศีพิจิก
นักเรียนม.หกทับเจ็ด โรงเรียนมัธยมปลายรุ่ยหลิน
ตั้งเป้าไว้ว่า
- อยากเป็นนักบินอวกาศเหรอ - นี่นาย
จะจีบใครก็รอให้สอบเสร็จก่อนได้ไหมล่ะ
ไปกับฉันสิ ฉันทำให้ความฝันของเธอเป็นจริงได้นะ
ไอ้เด็กเกเร กล้ามารังควานลูกสาวฉันเหรอ
ไม่อยากมีชีวิตแล้วใช่ไหม
เข้าไปเถอะจ้ะ ลูกจ๋า
สู้ๆ นะลูก ลูกเก่งที่สุดแล้ว
ฉันยังพูดไม่จบนะ
จันทร์กระจ่างฟ้าเหนือมหาชลาไศย
แม้อีกฟากฟ้าไกลก็ชมจันทร์ดวงเดียวกัน
ข้อ 17 ตอบข้อข.ไข่
จำไว้นะว่าต้องเลือกข้อข.ไข่
เรียบร้อย
ขอบคุณค่ะ
นั่นเป็นคำตอบที่ถูกเหรอ
ลองเดาดูสิ
(การสอบรวมระดับมัธยมปลายทั้งเมือง)
(ข้อ 17 จันทร์กระจ่างฟ้าเหนือมหาชลาไศย)
(แม้อีกฟากฟ้าไกลก็ชมจันทร์ดวงเดียวกัน)
(ก. ส่งกระดาษข้อสอบทันที ข. ล้วงกระเป๋าด้านขวา)
นักเรียนคนนี้น่ะ เอามือถือเข้าห้องสอบได้ยังไง
ครูคะ นี่ไม่ใช่มือถือหนูค่ะ
ตอนนี้ฉันสงสัยว่าเธอทุจริต ขอเพิกถอนสิทธิ์สอบ
- ครูคะ นี่ไม่ใช่มือถือหนูจริงๆ - รปภ.!
หนูทำข้อสอบ แล้วมันก็ให้ล้วงกระเป๋า
- หนูก็เลยล้วง - พาเธอออกไป
- กรุณาออกจากห้องสอบ - หนูไม่ได้โกหกนะ
- กรุณาออกจากห้องสอบ - หนูไม่ได้โกหกนะคะ ครู
- ครูคะ หนูขอโอกาส! - เธอรบกวนคนอื่นอยู่นะ
- ไปกัน - ช่วยด้วย
- ช่วยด้วย ช่วยด้วย - ทางนี้
- ช่วยด้วย! - อย่าหนีนะ! หยุดเขา!
อาคารเรียนสามมีผู้ก่อกวนการสอบ
รปภ. กรุณาเข้าควบคุมตัว
- จับเธอ - ช่วยด้วย
หยุดนะ
ช่วยด้วย!
ออกไป
จับไว้
ทางนี้
มาทางนี้ ทางนี้
ปล่อยฉันนะ ปล่อยฉัน
ช่วยด้วย
เวรแล้ว
คุณผู้ปกครอง มีอะไรหรือเปล่าครับ
- หลบไป - เข้าไม่ได้นะครับ
ขอร้องละ ปล่อยฉันไปเถอะ
ฉันยังไม่ได้ทำข้อใหญ่ที่ 15 คะแนนสักข้อเลย
ยังจะมาห่วงสอบอะไรอีก
ตอนนี้คุณแค่กำลังฝัน
เขาเปิดรับนักบินอวกาศทุกสี่ปี
ถ้ารอบนี้ฉันสอบตก
ฉันต้องรออีกสี่ปี
แถมยังจะหมดสิทธิ์สมัครด้วย
คุณก่อกวนระเบียบการเข้าสอบอย่างร้ายแรง
และถูกขึ้นบัญชีดำไม่ให้สอบรวมแล้ว
ฟังนะ ตอนนี้คุณเป็นนักบินอวกาศแล้ว
แถมยังเป็นกัปตันของยานเหมิงหยาด้วย
แค่ความทรงจำจริงๆ ของคุณ
ถูกระบบฝันภิรมย์ปิดกั้นเอาไว้
ช่างมัน พูดไปคุณก็ไม่เชื่อ
เดี๋ยวผมจะเปิดประตูมิติ
พอเข้าไป คุณก็จะรู้ทุกเรื่องเอง
ทำไมไม่มีสัญญาณล่ะ
ไม่ใช่ว่าผมตั้งใจให้ประตูมันไปไกลขนาดนั้นนะ
ไม่มีทางเลือก ต้องกระโดดแล้ว
ตอนสาวๆ คุณขี้ขลาดขนาดนี้เลยเหรอ
ไปสิ
ไม่ตายหรอก เชื่อผม
- แม่ - ไอ้เด็กเกเร ปล่อยลูกสาวฉันนะ
- ไม่ทันแล้ว หลี่ซือเหมิง - แม่ ช่วยหนูด้วย
แม่ แม่
(เปิดฉากก็มีชัย)
ยินดีต้อนรับสู่การตื่น
นี่คือเหมิงหยา ยานรับส่งระหว่างดวงดาว
ฉันคือระบบเสี่ยวเหมิง
ยานเดินทางมาแล้ว 60 ปี แปดเดือน 15 วัน
และอีกสี่ปี ห้าเดือน สามวันจึงจะถึงจุดหมาย
ฉันจะอยู่เคียงข้างคุณตลอดการเดินทางค่ะ
(ระยะทางจากจุดหมายปลายทาง 4 ปี 5 เดือน 3 วัน)
หวาดเด
(ซี91 สวีเทียนเปียว)
ไม่เป็นไรเด้อ ไม่เป็นไร
เพิ่งตื่นก็แบบนี้แหละเด้อ
จำศีลนานไปเด้อ ร่างกายเลยขาดน้ำ
เดี๋ยวกินน้ำก็หายเด้อ
ไปทำอีท่าไหนถึงเป็นแบบนี้
ตอนระบบไม่เสถียร
ผมไปเชื่อมกับโลกความฝันของคุณ
เลยทำให้เกิดการกดการทำงาน ของจุดเชื่อมต่อประสาทชั่วคราวเด้อ
หรือก็คือผลพวงหลังการเชื่อมต่อเด้อ
ไม่เป็นไรนะ นวดสักหน่อยเดี๋ยวก็หายแล้ว
ไม่ต้องห่วงผม
หมายเลข ซี91 เป็นผู้ดูแลฝันภิรมย์แท้ๆ
แต่กลับบุกรุกโลกความฝันของผู้อื่นโดยมิชอบ
รู้ไหมว่ามันละเมิดกฎร้ายแรง
ก็ผมเห็นระเบิด
เหมือนว่าฉันจะหายแล้วแฮะ
- ระเบิดอะไร - ละ…
ละ…
ระเบิดบนยาน
ตอนนั้นมีแสงพรึ่บๆๆ
แล้ววูบหนึ่งก็ตู้ม
ระบบฝันภิรมย์ก็ร้องวี้หว่อๆ เตือนลั่น
แล้วก็ไม่ตอบสนองอีกเลย
ผมเลยได้แต่ต้องฝ่าฝืนกฎมาเชื่อมต่อกับคุณ
ดูสิ ดู คลื่นสมองของเธอไม่ถึงสามเฮิร์ตซ์ด้วยซ้ำ
ทั้งที่คนปกติต้องอยู่ระหว่างแปดถึง 12 เฮิร์ตซ์
สมองถึงมีระดับการทำงานที่ตื่นตัว
แต่ไม่ต้องกังวลไปนะ
ตราบใดที่คลื่นสมองผิดปกติแบบนี้ ไม่เกินสองสัปดาห์
ก็จะไม่เป็นอะไร
ตรงนั้นแหละ ตอนนั้นผมเห็นมันระเบิดตรงนั้น
ผมพูดจริงนะ ผมเห็นระเบิดจริงๆ
เชื่อผมสิ
กัปตัน ถ้าผมโกหกแม้แต่คำเดียว…
เสี่ยวเหมิง ยกเลิกโหมดฝากควบคุม
ตรวจสอบชุดโมดูลพลังงาน
ปิดระบบขับเคลื่อนอัตโนมัติแล้ว
กำลังตรวจสอบโมดูลพลังงาน
กรุณารอสักครู่
กัปตัน
ฝันภิรมย์ขัดข้อง การปลุกล้มเหลว
และเพราะผมฝีมือขั้นเทพ
เลยเขียนโปรแกรมเชื่อมต่อเฉพาะหน้าขึ้นมาได้
ถ้าเป็นคนอื่น คงยืนงงเป็นไก่ตาแตกไปแล้ว
ผมทำผลงานและความดีความชอบครั้งใหญ่เชียวนะ
ไม่ให้โบนัสก็ช่างเถอะ
แต่ช่วยปลดไอ้นี่ให้ก่อนสิ
นี่เรียกว่าผลงานเหรอ
(สิ่งมีชีวิตที่ไม่ทราบชื่อ)
พืชสีเขียวในอวกาศ
ช่วยส่งเสริมสุขภาพกายใจของมนุษย์
รักและเกื้อหนุนกัน รุ่งเรืองเฟื่องฟูไงล่ะ
การนำสิ่งมีชีวิตขึ้นยานโดยพลการถือว่าผิดกฎ
ทั้งยังบุกรุกโลกความฝันของผู้อื่น ไม่แต่งกายตามระเบียบขณะทำงาน
จะถูกหักคะแนนความน่าเชื่อถือ 137 คะแนน
และจะถูกจำคุกสองเดือนเมื่อถึงดาวดวงใหม่
ใครเขาถามแกกัน ไอ้บ้านี่
ปลูกดอกไม้ดอกเดียว ไม่ต้องทำเรื่องเล็กให้เป็นเรื่องใหญ่ก็ได้มั้ง
ตรวจสอบเสร็จสิ้น
พบการจ่ายพลังงานขัดข้อง
(การจ่ายพลังงานขัดข้อง)
ดูท่าจะมีโมดูลพลังงานชุดนึงลัดวงจร
เลยเกิดการระเบิด
ทำให้จ่ายพลังงานไม่พอ
และกระทบต่อความเสถียรของระบบฝันภิรมย์
งั้นก็รีบส่งหุ่นยนต์ออกนอกยานไปเปลี่ยนอะไหล่สิ
ถึงแม้ความเสียหายระดับนี้จะถือว่าไม่รุนแรง
แต่ถ้าจะหาสาเหตุให้ชัดเจน
ก็ต้องให้มนุษย์ตรวจสอบและซ่อมแซม
ใช้วิธีของคุณปลุกเหล่าไป๋ ที่เป็นหัวหน้าทีมเทคนิคนะ
หมายความว่าไง
นี่คุณกำลังสั่งให้ผมทำผิดกฎเหรอ
ในสถานการณ์พิเศษ
ฉันอนุมัติให้คุณดำเนินการในนามของกัปตัน
ขอบคุณ แต่กระผมทำไม่ได้จริงๆ ขอรับ
ทำไม
พี่สาว
อย่านึกว่าการไปลากคน ออกมาจากความฝันมันง่ายนักนะเด้อ
รู้ไหมว่าเพื่อปลุกคุณน่ะ
เซลล์สมองผมตายไปตั้งขนาดไหนแล้วเด้อ
กรุณาเลิกพูดคำว่า “เด้อ”
ผมจะบอกว่าการกดจุดเชื่อมต่อประสาทหนึ่งครั้ง
ต้องนวดหัวเป็นสิบครั้งถึงหาย
ถ้าโชคร้าย อาจจะพูดเด้อ ไปตลอดชีวิตเลยก็ได้เด้อ
งั้นก็ช่วยเชื่อมต่อให้ฉัน
ฉันจะเข้าไปหาเขาเอง
- ขุ่นพี่… - กรุณาใช้คำเรียกให้เหมาะสมด้วย
กัปตัน ถึงคุณจะไม่กลัวตาย
แต่ด้วยความที่ตอนนี้ระบบมันไม่เสถียร
มากสุดก็เชื่อมต่อได้แค่ห้าวินาทีเอง
ไม่พอให้คุณตามหาคนหรอก
ถ้าโชคร้าย คุณก็อาจติดอยู่ในนั้นและออกมาไม่ได้
งั้นที่ผมทำมาก็สูญเปล่าน่ะสิเด้อ
ที่จริงผมมีแผนเล็กๆ ที่ไม่ค่อยสมบูรณ์เท่าไร
แต่พอคิดถึงคะแนนความน่าเชื่อถือของผม ที่ต่ำเตี้ยเรี่ยดิน
มันก็ทำให้ใจผมกระสับกระส่าย
จนไม่มีสมาธิทำงานเลย
- นี่คุณขู่ฉันเหรอ - ไม่กล้าหรอกครับ ผมไม่กล้า
แค่คิดว่าผมยังต้องติดคุกสองเดือน ผมก็…
ผมก็เศร้าพอสมควรเลย
- ซี91 - ครับ
ฉันขอเตือนนะ ในฐานะผู้ดูแลฝันภิรมย์
ถ้าคุณไม่ให้ความร่วมมือ
จนทำให้ใครก็ตามในตู้จำศีล
สมองเสียหายละก็
ตอนนั้นมันก็ไม่ใช่แค่ติดคุกสองเดือนแล้ว
ความผิดฐานละเว้นหน้าที่ มีโทษจำคุกมากกว่าสิบปีค่ะ
- ทำไมสอดได้ทุกเรื่องเลยวะ ไอ้เวร - โอเคๆ เลิกพูดมากได้แล้ว
ในเมื่อมันฉุกเฉิน ฉันจะยกเว้นให้สักครั้ง
ไปปลุกเหล่าไป๋มา ส่วนเรื่องทำผิดกฎก่อนหน้านี้
ไว้ค่อยว่ากันทีหลัง
เสี่ยวเหมิง แกได้ยินแล้วสินะ
ฉันไม่เข้าใจที่คุณพูดค่ะ
โดนซะบ้าง
(เอ02)
แผนที่ผมคิดไว้คือ เราสองคนจะเชื่อมต่อกับเหล่าไป๋พร้อมกัน
ผมจะจำลองกระแสข้อมูลของโลกความฝันปลอม
เพื่อหลอกระบบป้องกันการแอบดูของฝันภิรมย์
ข้อดีคือมันช่วยยืดเวลาเชื่อมต่อ
- ให้เราได้ - นานแค่ไหน
สามนาที พอครบสามนาที
ไม่ว่าภารกิจจะสำเร็จหรือไม่
เราจะถูกดีดออกมาอัตโนมัติ
แล้วข้อเสียล่ะ
ข้อเสียคือเพราะเชื่อมต่อกันสามคน
โลกความฝันจะเบียดกัน
ซึ่งอาจทำให้เกิดความไม่เสถียร
อย่างข้อมูลกะพริบหรือเกิดความเสียหายได้
(เอ02)
ความฝันของเขาคือเป็นนักเลงเหรอ
คิดไม่ถึงว่าภายนอกดูอัธยาศัยดี
แต่ภายในจะดิบเถื่อนน่าดู
เลิกพูดมากได้แล้ว
เริ่มได้หรือยัง
ผมเปิดสิทธิ์ผู้ดูแลแล้ว
ใส่นี่ไว้นะ แล้วคุณจะสามารถรู้ตัวในฝันได้
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
ยินดีต้อนรับสู่ระบบฝันภิรมย์
โต๊ะ 17 ชามะนาวเย็น
(อาหารและเครื่องดื่มพิเศษ)
(ร่ำรวย)
(02 นาที 49 วินาที)
(ข้าวปลาหมึกสดผัดผักดอง)
นี่มันห้องเรียนของเรา
ทำไมฉันพูดภาษากวางตุ้งได้ล่ะ
เราทะลุกลับเข้ามาในโลกความฝัน ในร่างตัวละครเอ็นพีซี
ก็เลยได้คุณสมบัติของตัวละครเอ็นพีซีมาด้วย
แม่
นี่
ความฝันของพวกเราสามคนเชื่อมกันแล้ว
อย่างเมนูสามสหายย่างนี่น่ะ
พอคลุกเคล้าเข้าด้วยกัน
องค์ประกอบของความฝันทั้งสามก็จะซ้อนทับกัน
กลายเป็นคุณมีผม ผมมีคุณ
อย่าแตะ
นี่เป็นช่องโหว่ของระบบ
เกิดจากความฝันของเราสองคน ไปเบียดความฝันของเหล่าไป๋จนมันเผยออกมา
ถ้าแตะมันเข้า จิตสำนึกจะถูกอัปโหลดเข้าฝันภิรมย์
และคุณในชีวิตจริงจะสมองตาย
ส่วนคุณจะติดอยู่ในระบบ
หลี่ซือเหมิง
เชี่ย
(เปิดฉากก็มีชัย)
อะไรวะเนี่ย
สวัสดีทุกคน
อิหยังวะนั่น
อิหยังวะ… อิหยังวะ… อิหยังวะ…
ผลพวงหลังการเชื่อมต่อไงเด้อ
ปรับตัวหน่อย
เห็นเหล่าไป๋บ่
- เห็นบ่ชัด - เป็นหยังตายแล้วถึงถูกดีดออกมาล่ะ
ผมจะไปฮู้ได้จะได
การเชื่อมต่อมันผิดข้อตกลงเรื่องการป้องกัน การแอบดูของฝันภิรมย์อยู่แล้วเด้อ
จะมีปัญหาก็บ่แปลก
คุณทำอะไรพลาดหรือเปล่า
คุณฟื้นตัวไวดีแฮะ
รอบนี้ผมก็ฟื้นตัวไวเหมือนกัน
เข้าเรื่องเถอะ เปลี่ยนเป็นตัวละครเอ็นพีซี ที่อยู่ได้นานกว่านี้ได้ไหม
ผมก็อยากอยู่ไปนานๆ เหมือนกันแหละ พี่สาว
แต่ระบบมันสุ่มให้
ทั้งรูปแบบการเข้าไปในโลกความฝัน สภาพแวดล้อม ตัวตน
สุ่มให้หมด
ยิ่งไปกว่านั้นยังทำในตอนที่ระบบไม่เสถียรอีก
ไม่มีกฎตายตัว
เราก็ได้แต่ลองผิดลองถูกไป
อยู่ได้ไม่ถึงนาทีจะไปหาคนเจอได้ยังไง
นึกออกแล้ว
ทันทีที่เข้าไป เราก็ไปซ่อนก่อน
แล้วแอบสังเกตการณ์
รอจนเหล่าไป๋โผล่มา
เราค่อยออกไป
ไปกัน
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
ยินดีต้อนรับสู่ระบบฝันภิรมย์
ลูกพี่ ไปนั่งใต้โต๊ะทำอะไรน่ะ
หนีศัตรูเหรอ
ลูกพี่เหรอ
ต่อได้
(ภัตตาคารฝันแห่งดวงดาว)
- พี่เหมิง - พี่เปียว
จุดธูปแล้วครับ
สุ่มให้หมดทุกอย่างจริงๆ
อย่างน้อยรอบนี้ก็เป็นลูกพี่
คงไม่โดนฆ่าหรอก
ยินดีด้วยครับ พี่เปียว ยินดีด้วยครับ พี่เหมิง
ยินดีด้วยที่ได้เป็นหัวหน้า
นำแก๊งไปยึดจิมซาจุ่ย
ปักธงที่คอสเวย์เบย์
ขอบคุณๆ ขอบคุณทุกคนนะที่มา
ผมคือมังกรเขียวจากแก๊งดาวสีชาด มาขอแสดงความยินดีกับทั้งสอง
ดูเหมือนว่าตัวละครเอ็นพีซีตัวนี้จะไฟล์เสียงพัง
ตัวนี้อาการหนักกว่า ไดรเวอร์รวน
หยุดเห่า
เหล่าไป๋
รีบเปิดประตูมิติเร็ว
ไม่ทันแล้ว ฆ่าเขาเพื่อให้หลุดออกไป
น่าจะยังฆ่าไม่ตายเด้อ
ดูท่าปืนคุณจะไม่เร็วพอเด้อ
- เลิกพูดไร้สาระเด้อ รีบเชื่อมต่อซะ - รับทราบเด้อ
เหล่าไป๋
(ไอศกรีม)
อย่าขยับ
ทำไมถึงมาโผล่อยู่ในป้ายโฆษณาได้ล่ะ
ตัวละครเอ็นพีซีบางตัว ก็เป็นตัวละครสองมิติไง พี่สาว
ดูนั่นสิ
เหล่าไป๋เหมือนจะได้เป็นหัวหน้าแก๊งย่อยแล้ว
ได้ดิบได้ดีเชียวนะ
เราคงไม่ต้องติดอยู่ตรงนี้สามนาทีหรอกใช่ไหม
เหมือนน็อตจะหลวมแล้ว
อย่าหยุด กระโดดต่อไป
ทำให้ป้ายตกลงไปทับเขาให้ตายกัน
ทำต่อ
ไปก่อนนะ
บ่ไหวแล้ว บ่ไหว
ผมต้องพักสักหน่อย
โลกความฝันชักจะมั่วซั่วขึ้นเรื่อยๆ
ผมทำงานนี้บ่ไหวแล้วเด้อ
อยากเฮ็ดก็ต้องเฮ็ด ไม่อยากเฮ็ดก็ต้องเฮ็ด
เกิดอิหยังขึ้น เป็นหยังข่อยคือเว้าภาษาบ้านเกิดอยู่หม่องนี่ล่ะ
ทีนี้รู้แล้วใช่บ่ ว่าทำไมผมบ่พูดภาษากลาง
เชื่อมต่อบ่อยเกินไป
ผลข้างเคียงรุนแรงมากเด้อ
เลิกพล่ามได้แล้ว
พักพอหรือยัง
พักพอแล้วก็เชื่อมต่อใหม่ทันที
ฉันอดทนมาหลายปี
ในที่สุดวันนี้ก็ได้เป็นหัวหน้าใหญ่
ฉันรู้ดีว่างานสายนี้มันไม่ง่าย
แก๊งกำลังจะปรับไปเป็นระบบถือหุ้น
ผู้ที่อยู่ในที่นี้จะได้ส่วนแบ่งกันถ้วนหน้า
ดี
มีมือสังหาร ปกป้องลูกพี่ใหญ่
ดูท่าเขาจะอัปเลเวล
จนกลายเป็นลูกพี่ใหญ่แล้ว
ช่างเขาสิ
- ฆ่าเหล่าไป๋ - รับทราบ
เชี่ยเอ๊ย มีบั๊ก
- ตกลงคุณทำได้ไหมเนี่ย - จัดการพวกมัน
เวรแล้ว
จับเขา!
ทางนี้ๆ
ประตูมิติ
ได้เลย
ยังบ่ตื่น
เป็นหยังเนี่ย
ประตูมิติมันเสียเหรอ
เป็นไปบ่ได้ดอก
ถ้ามันขัดข้อง แล้วเราสองคนจะตื่นอยู่จั่งใด๋
เป็นไปได้สูงว่าคนเมื่อกี้บ่ใช่เหล่าไป๋
เวรแล้ว
เหล่าไป๋คิดอิหยังของเขาเนี่ย
ดันสร้างฝาแฝดให้ตัวเองในฝัน…
จะทำยังไงดีเด้อ
วิธีสุดท้าย
กลับเข้าไปในฝันแล้วฆ่ามันให้เรียบ
ต้องมีสักคนที่เป็นเหล่าไป๋
โรคจิต
ฉันอดทนมาหลายปี
ในที่สุดวันนี้ก็ได้เป็นหัวหน้าใหญ่
น่าจะยังเป็นฉากของเมื่อครั้งก่อน
แต่ตอนนี้เราไม่ใช่มือสังหารแล้ว
จะฆ่ายังไงล่ะ
อย่าลืมสิ เราอยู่ในความฝัน
ทุกอย่างเป็นไปได้
เชิญ
เอาเลย
เกิดอะไรขึ้น
คนตายหมดแล้ว
ทำไมเรายังไม่โดนเด้งออกไปอีก
หรือว่าเหล่าไป๋ไม่ได้อยู่ที่นี่
เป็นไปไม่ได้
เราไม่มีทางเข้ามาในโลกความฝันที่ไม่มีเขาอยู่
หรือว่ายังมีคนที่ตายไม่สนิท
(เอ02)
เหล่าไป๋
เวรเอ๊ย
คุณนี่มันสันดานหมาจริงๆ
พวกคุณ
มาอยู่ในความฝันของผมได้ยังไง
ผมละอยากถามคุณจริงๆ
ทำไมถึงอยากเป็นหมาในความฝันล่ะ
เป็นหมามันอิสระกว่า
อยากทำอะไรก็ทำ
แถมไม่ต้องฟังคนพูดไร้สาระ
เหล่าไป๋
มีโมดูลพลังงานระเบิดไปชุดนึง
เราต้องใช้คนตรวจสอบ
งั้นจะมัวยืนเฉยทำไม
ระวังนะ
(การตรวจสอบตนเองของระบบฝันภิรมย์)
เป็นยังไง
คอมพิวเตอร์ควอนตัมน่าจะทำงานเกินกำลัง
ทำให้สิ้นเปลืองพลังงานมากเกินไป
จนโมดูลพลังงานลัดวงจร
ทำไมถึงทำงานเกินกำลังล่ะ
สาเหตุยังไม่ชัดเจน
ผมจะไปเปลี่ยนโมดูลพลังงาน
และรีสตาร์ตระบบก่อนถึงจะวิเคราะห์ต่อได้
ฉันไปด้วย จะได้เร็วขึ้น
แล้วผมล่ะ
เตรียมออกนอกยานแบบแมนนวล
ตรวจสอบความดันในชุดอวกาศ 40 กิโลปาสคาล
สถานะปกติ
ครบเงื่อนไขในการออกนอกยาน
ประตูยานกำลังจะเปิด
ปิดแรงโน้มถ่วงเทียม
เริ่มตรวจวัดสัญญาณชีพ
อัตราการเต้นหัวใจ 85
ความอิ่มตัวของออกซิเจนในเลือด 98 เปอร์เซ็นต์
สัญญาณชีพปกติ
ระบบจ่ายออกซิเจนปกติ
แบตเตอรี่เหลือ 93 เปอร์เซ็นต์
ระยะเวลาปฏิบัติงานที่ทำได้โดยประมาณ คือหนึ่งชั่วโมง สิบนาที
เปลี่ยนเชือกนิรภัยนอกยาน
แรงตึงของเชือกนิรภัยคงที่
เปิดใช้งานอุปกรณ์โน้มถ่วงภายนอก
เคลื่อนที่ไปยังจุดที่โมดูลพลังงานขัดข้อง
- ถึงจุดซ่อมบำรุงแล้ว - ตรงนี้แหละ
เริ่มดำเนินการเปลี่ยนโมดูลพลังงาน
อุณหภูมิร่างกายแปรผันอยู่ในเกณฑ์ปกติ
(อี2)
อัตราการเต้นของหัวใจ 105 ครั้งต่อนาที
อยู่ในช่วงที่ปรับตัวได้
เปลี่ยนโมดูลพลังงานหมายเลขหนึ่งเสร็จสิ้น
เปลี่ยนโมดูลพลังงานหมายเลขสองเสร็จสิ้น
ตรวจสอบตนเองของโมดูลพลังงานเสร็จสิ้น
เรียบร้อย
ปิดผนึก
เวรแล้ว
เสี่ยวเหมิง ติดต่อกัปตันทันที
- มีอะไรเหรอ ซี91 - รีบดูทางทิศเก้านาฬิกาทีว่ามีอะไร
อุกกาบาต
เหล่าไป๋ ระวัง
คำเตือน เชือกนิรภัยขาด
ระบบช่วยชีวิตของชุดอวกาศขัดข้องรุนแรง
ความดันอากาศลดลงถึงระดับอันตราย โปรดช่วยเหลือทันที
กัปตัน
- ระบบช่วยชีวิตของชุดอวกาศขัดข้องรุนแรง - ผมติด!
- ความดันอากาศอยู่ในระดับวิกฤต - กัปตัน!
กัปตัน
อดทนไว้
กัปตัน กัปตัน
กัปตัน
(ออกซิเจนสำรองไม่เพียงพอ)
กำลังซ่อมแซมชุดอวกาศ
ซ่อมแซมเสร็จสิ้น
เกือบทำผมฉี่ราดแล้วเนี่ย
ถ้ามีคนอื่นออกไปนอกยานได้
ผมคงไม่กล้าอวดเก่งทำแบบนี้หรอก
ยังดีที่ผมยังจำท่าปฏิบัติฉุกเฉินของนักบินอวกาศ
ที่เคยฝึกมาก่อนขึ้นยานได้
ขอบคุณสวรรค์ ขอบคุณสวรรค์
ยานอวกาศกลับมาจ่ายพลังงานแล้ว
ฝันภิรมย์
ผมอยู่นี่ครับ
ในที่สุดก็ติดต่อแกได้
ขอโทษที่ทำให้เป็นห่วงครับ
กำลังจะเริ่มกระบวนการกู้คืนระบบฝันภิรมย์
(การป้องกันปฏิบัติการ)
กำลังกู้คืนระบบฝันภิรมย์
คาดว่าจะใช้เวลาหนึ่งชั่วโมง
ทำไมนานจัง
ปกติกู้คืนแค่ห้านาทีเอง
(เวลาคงเหลือ 59 นาที 50 วินาที)
กำลังรีสตาร์ตระบบจ่ายพลังงาน
(ซี91 ขอเข้าห้องนักบิน)
ซี91 ขอเข้าห้องนักบิน
(เปิดประตูยาน)
กำลังกู้คืนระบบฝันภิรมย์อยู่นะ
ยานเป็นยังไงบ้าง
กำลังรีสตาร์ตระบบจ่ายพลังงาน
(กำลังรีสตาร์ตระบบจ่ายพลังงาน)
คุณว่ามันแปลกไหม
อยู่ดีๆ ทำไมข้างนอกถึงมีอุกกาบาตปุบปับ
ถ้าเป็นแค่อุกกาบาต ที่โผล่ในอวกาศประปราย ก็ยังถือว่าปกติ
แต่จริงๆ แล้วฉันกังวลอีกเรื่อง
แถมเวลากู้คืนของฝันภิรมย์ก็ไม่ค่อยปกติ
ระบบรีสตาร์ตเสร็จสิ้น
(ระบบรีสตาร์ตเสร็จสิ้น)
สัญญาณเตือนภัยระดับเอ
ยานจะชนแถบอุกกาบาตซีดับบลิว779 ในอีกห้าชั่วโมง
โปรดดำเนินมาตรการโดยเร็ว
เชี่ยเอ๊ย อุกกาบาตเยอะขนาดนี้เลยเหรอ
เกิดอะไรขึ้นเนี่ย
เส้นทางของยานลำนี้ ไม่ได้หลบแถบอุกกาบาตไว้แล้วเหรอ
สิ่งที่ฉันกลัวที่สุดได้เกิดขึ้นแล้ว
ยานออกนอกเส้นทางไป 0.17 องศา
ไม่สิ ถ้าออกนอกเส้นทาง ทำไมไม่บอกให้เร็วกว่านี้
ตอนที่อุกกาบาตพุ่งเข้ามา มันก็ไม่เห็นเตือน
ดูเหมือนว่าการที่โมดูลพลังงานเสียหาย
จะไม่ได้แค่ส่งผลต่อระบบฝันภิรมย์
แต่ยังส่งผลต่อระบบนำทาง และเตือนภัยล่วงหน้าของยานด้วย
แล้วมันร้ายแรงไหม
ทันทีที่เข้าไปในพื้นที่นั้น
ยานจะโดนยิงพรุนเป็นตะแกรง
งั้นก็รีบเลี้ยวสิ
ไม่ก็กลับยานก็ได้
โมเมนตัมมันมากเกินไป ยานจะรับไม่ไหวเอา
ฟังไม่รู้เรื่องเลยเด้อ
ก็คือตอนนี้เราเคลื่อนที่เร็วมากเกินไป
ถ้าฝืนเปลี่ยนทิศทาง
แรงเฉื่อยจะทำให้ยานฉีกขาด
เพราะด้านข้างแข็งแรงไม่พอ
งั้นก็คือซี้แหงแก๋ใช่ไหม
มีวิธีนึงที่ลองได้
บังคับให้ยานเข้าสู่โหมดตรวจซ่อม
จะได้เปลี่ยนทิศทางของไอพ่นท้าย
แล้วค่อยให้เครื่องยนต์ทำงานเกินกำลัง เพื่อดันยานย้อนกลับ
เพื่อเบรกฉุกเฉิน
ดูว่ายานจะหยุดได้ไหม
งั้นต้องปลดล็อกข้อจำกัด ความปลอดภัยของเครื่องยนต์ก่อน
ต้องใช้เก่อหยาง วิศวกรซอฟต์แวร์
เสี่ยวเหมิง ฉันขอประกาศให้ยาน เข้าสู่สภาวะฉุกเฉิน
ปลุกลูกเรือทั้งหมด
เดี๋ยวก่อน
อะไร
ระบบฝันภิรมย์ยังกำลังกู้คืนอยู่เลย
ต้องรีเฟรชอย่างน้อยหนึ่งชั่วโมงถึงจะเสถียร
ถ้าปลุกพวกเขาตอนนี้
อาจเสี่ยงสมองเสียหาย
ไม่มีเวลาแล้ว
งั้นปลุกเก่อหยางคนเดียวก่อน
คุณ มากับฉัน
- เหล่าไป๋ ฝากยานด้วย - รับทราบ
(เริ่มกระบวนการปลุก)
ข้อมูลของเขาสูงกว่าปกติ 25 เท่า
ดูเหมือนว่ายังไม่ฟื้นตัว
งั้นใช้วิธีดั้งเดิมปลุกแล้วกัน
เชี่ย
- เอาอีกแล้วเหรอ - เร็วเข้า
- ฝันภิรมย์ - อยู่นี่ครับ
ระบุตำแหน่งแพ็กเกจความฝันเก่อหยาง
รับทราบ
ระบุตำแหน่งให้เรียบร้อย
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
ยินดีต้อนรับสู่ระบบฝันภิรมย์
เวลาอยู่ในฝัน หมอนี่เป็นคนเก็บของเก่าหรือไง
(เขียนโค้ดสร้างอนาคต)
พวกคุณมาหาใคร
เก่อหยางเหรอ
เรารู้จักกันเหรอ
เดี๋ยวก็รู้จักแล้ว
กัปตัน
ช้าๆ ระวังนะ
ช้าๆ
เก่อหยาง วิศวกรซอฟต์แวร์ ขอรายงานตัวครับ
ยานออกนอกเส้นทาง รีบตามฉันมา
ระวัง
กัปตัน อีกสี่ชั่วโมง สิบนาที เราจะชนกลุ่มอุกกาบาตครับ
เก่อหยาง ปลดล็อกข้อจำกัด ความปลอดภัยของเครื่องยนต์ให้เร็วที่สุด
- ครับ - เหล่าไป๋
ปิดการใช้พลังงานไม่จำเป็นทั้งหมด
- และส่งพลังงานทั้งหมดไปที่เครื่องยนต์ - รับทราบ
- สวีเทียนเปียว - ครับ
รีบนั่งลง
ยานอวกาศเข้าสู่โหมดตรวจซ่อม
เปลี่ยนทิศทางไอพ่นท้าย
ติดเครื่อง
เพิ่มกำลังเครื่องยนต์
(กำลังเครื่องยนต์)
(90 เปอร์เซ็นต์)
- เกิดอะไรขึ้น - กำลังเครื่องยนต์เร่งไม่ขึ้น
ต้องปรับการใช้พลังงาน
ตอนนี้สิ่งที่ใช้พลังงานมากที่สุดคือ…
- ระบบฝันภิรมย์ - ใช่ครับ
ต้องปลุกทุกคน
แล้วปิดระบบฝันภิรมย์ชั่วคราว
ซี91 อัปเดตระบบเสร็จหรือยัง
- เสร็จแล้วครับ - ปลุกลูกเรือทั้งหมด
ป้อนกุญแจรหัสทันที
(โปรแกรมปลุกทำงานแล้ว)
เหล่าไป๋
แผลของคุณอยู่มือขวาไม่ใช่เหรอ
มือซ้ายต่างหาก คุณจำผิดแล้ว
- ยืนยันกุญแจรหัสหรือไม่ - ยืนยัน
เก่อหยาง ในลิ้นชักตรงคอนโซลหลัก มีบัตรอนุญาตของฉันอยู่
- ช่วยหยิบให้ฉันที - ได้ครับ
กัปตัน
(บัตรอนุญาต เอ01 กัปตัน)
ยานลำนี้อัปเกรดเส้นทางที่ได้รับอนุญาต ก่อนออกเดินทาง
ไม่มีสิ่งที่เรียกว่าบัตรอนุญาตอีกแล้ว
ฉันลืมเรื่องนี้ไปได้ยังไง
ช่างมัน
ไม่เล่นกับพวกเธอแล้ว
ยังไงซะ กุญแจรหัสของฝันภิรมย์
ก็อยู่ในมือฉันแล้ว
ทั้งสองคน อรุณสวัสดิ์
เมื่อกี้นี้… เป็นฝันซ้อนฝันเหรอ
ถูกต้อง ฝันซ้อนฝัน
เป็นไปไม่ได้
ระบบฝันภิรมย์มีกลไกบล็อกความทรงจำ
เรื่องฝันซ้อนฝันมันเป็นไปไม่ได้
แล้วถ้าฉันยังตื่นอยู่เหมือนพวกนายล่ะ
นายไม่มีสิทธิ์ผู้ดูแลระบบ
จะยังตื่นในฝันได้ยังไง
เพราะฉันค้นพบบั๊กของระบบฝันภิรมย์ไงละ
ดาร์กฟินี
เป็นสารกระตุ้นระบบประสาทส่วนกลางชนิดหนึ่ง
เพิ่มขนาดยาห้าเท่า
ก็สามารถทะลุการปิดกั้นความทรงจำได้
แล้วจะได้เห็นโลกที่แตกต่างออกไปโดยสิ้นเชิง
นายตื่นและเข้าสู่ความฝัน
ก็เพื่อแอบดูความฝันของคนอื่นงั้นเหรอ
ก็ไม่เชิง
นี่คือป้ายโฆษณาในฝันของเหล่าไป๋
เขาไม่ได้แอบดู
เขากำลังขโมยความฝันของคนอื่น
ถูกต้องนะคร้าบ กัปตัน
เธอตอบถูก
แต่คำว่า “ขโมย” ไม่ค่อยน่าฟังเท่าไร
ฉันเข้าใจแล้ว
การที่ข้อมูลของนายเกินค่าปกติถึง 25 เท่า
ไม่ได้เกิดเพราะระบบปั่นป่วน
แต่ตรงกันข้ามเลย
เป็นเพราะนายย้ายวัตถุ ออกมาจากความฝันของคนอื่น
จนทำให้ระบบปั่นป่วน
ส่งผลให้คอมพิวเตอร์ควอนตัมทำงานหนัก
และโมดูลพลังงานระเบิด
นายวางแผนมาไว้หมดแล้ว
สมกับที่เป็นโปรแกรมเมอร์
นายควรรู้ดีกว่าใครนะ
ว่าในสถานการณ์ที่ไม่มีกุญแจรหัส
แผนนี้ทำให้สำเร็จได้ยากแค่ไหน
(เขียนโค้ดสร้างอนาคต)
ตั้งแต่ขึ้นยานมา
ฉันก็มาซ่อนตัวอยู่ที่นี่ทุกวัน
เขียนโค้ดทีละตัว ทีละตัว
ไม่เคยหยุดพักเลยแม้แต่วินาทีเดียว
กระบวนการทั้งหมด
เหมือนเล่นหมากรุกปิดตากับระบบ อย่างยืดเยื้อยาวนาน
ทั้งเบื่อ
ทั้งเซ็ง
หกสิบปี
ฉันเขียนโค้ดอยู่ 60 ปีเต็มๆ
จนในที่สุดก็เผาโมดูลพลังงานบ้านั่นทิ้ง
และทำให้ยานออกนอกเส้นทางได้
นายจงใจทำให้ยานออกนอกเส้นทาง
พูดให้ชัดก็คือ
ฉันจงใจรีบทำให้ยานออกนอกเส้นทาง
ก่อนถึงกลุ่มอุกกาบาตนั่น
ทำไมต้องทำแบบนี้
ยานตกแล้วนายได้ประโยชน์อะไร
ถ้ายานไม่ได้กำลังจะตก
พวกเธอจะเข้ามาตามหาฉัน ในความฝันของฉันได้ยังไง
ถ้าพวกเธอไม่มา
ตัวควบคุมที่ฉันสร้างไว้ในความฝันของฉัน
จะเอากุญแจรหัสของฝันภิรมย์มาได้ยังไงล่ะ
ซี91 ปลุกลูกเรือทั้งหมด
ป้อนกุญแจรหัสทันที
(เริ่มการถ่ายโอน…)
ได้กุญแจรหัสไปแล้วนายจะไปทำอิหยังได้
ในอีกไม่กี่ชั่วโมง ยานก็จะพุ่งเข้าไปในกลุ่มอุกกาบาตแล้ว
- แล้วหมู่เฮาเขาก็จะตายกันเรียบ - จั๊ดง่าว
พวกนายต่างหากที่จะม่องเท่ง
ฉันบ่เป็นหยังดอก
เอ้า ดูนี่
พวกนายดู
บล็อกพวกนี้แทนความฝันของพวกนายทุกคน
แค่ฉันบีบความฝันพวกนี้ทิ้งให้หมด
พลังประมวลผลของคอมพิวเตอร์ควอนตัมทั้งหมด
ก็จะตกอยู่ในการควบคุมของฉัน
แล้วฉันก็จะสามารถทำให้ เวลาไม่กี่ชั่วโมงก่อนยานตก
ยืดออกไปได้ไม่สิ้นสุด
แบบนี้ฉันที่อยู่ในความฝัน
ก็จะไม่รู้สึกถึงความตายอีกต่อไป
นายอยากบีบอัดความฝันของทุกคน เพื่อให้ตัวเองได้อยู่ในฝันตลอดไปงั้นเหรอ
ถูกต้อง
ขอบคุณสำหรับของขวัญ
พอมีกุญแจรหัสแล้ว
ในโลกฝันภิรมย์ ฉันก็จะเป็น
พระเจ้า
ต่อให้ความฝันจะดีแค่ไหน มันก็เป็นของปลอม
ทุกอย่างคือโค้ด
จริงหรือปลอมมันสำคัญหรือไง
ยังไงซะ ตอนนี้กุญแจรหัสก็อยู่ในสถานะควอนตัม
และถูกล็อกอยู่ในตัวควบคุมของฉันตลอดไป
โคลนไม่ได้ เปลี่ยนไม่ได้ด้วย
ตอนนี้ฉันคือตัวควบคุม เพียงหนึ่งเดียวของฝันภิรมย์แล้ว
ขอแค่ฉันไม่ปลุกให้ตัวเองตื่น
ความฝันพวกนี้ก็จะเป็นจริงสำหรับฉันตลอดไป
เก่อหยาง นี่เป็นชีวิตของคนทั้งยานเลยนะ
นายทำแบบนี้คงมีเหตุผลสินะ
ฉันเกลียดคำถามพรรค์นี้ที่สุด
ต้องมีเหตุผลด้วยหรือไง
ฉันแค่เกลียดโลกแห่งความเป็นจริงไม่ได้หรือไง
ฉันแค่ไม่อยากอยู่ในโลกของคนอื่น
และโดนจ้ำจี้จ้ำไชเหมือนเบ๊ไม่ได้หรือไง
ฉันไม่ได้มีความฝันอยากสำรวจจักรวาล
ฉันฝึกหนักจนได้เป็นนักบินอวกาศ
ก็เพราะระบบฝันภิรมย์มีใช้แค่บนยานอวกาศ
สิ่งที่ฉันสนใจมีแค่ฝันภิรมย์
โลกน่ารังเกียจนี่ทำให้ฉันเหนื่อยเกินไป
ฉันไม่อยากอยู่ต่อแม้แต่วินาทีเดียว
ฉันจะไม่สนใจอะไรทั้งนั้นเพื่อสร้าง
โลกที่ไม่มีการรังแก
ไม่มีความเย็นชา ไม่มีการเอาเปรียบ
ไม่มีใครใช้ชีวิตเยี่ยงหมา
เป็นโลกใบใหม่
เพื่อน เอาแบบนี้ดีไหม
นายปล่อยคนอื่นบนยานไป
พอถึงจุดหมาย
ฉันจะช่วยเขียนโปรแกรมให้นาย…
เราไปไม่ถึงจุดหมายหรอก
ฉันคำนวณแล้ว
นาทีที่โมดูลพลังงานถูกเผา
โอกาสรอดของยานลำนี้เหลือเพียง
ศูนย์จุดศูนย์ศูนย์
ศูนย์หนึ่งสี่เปอร์เซ็นต์
ถ้าพวกนายไม่เชื่อ
ก็ลองเองสิ
กัปตัน ฉันให้สิทธิ์คุมเครื่องยนต์ไปแล้วนะ
งั้นพวกนายสองคน ลาก่อน
เก่อหยาง
ไปนานจัง
เก่อหยางล่ะ
อย่าสนใจเก่อหยางเลย
เตรียมปลดล็อกเครื่องยนต์
อนุญาตใช้กำลังเครื่องยนต์เกินพิกัดสำเร็จ
ยานอวกาศเข้าสู่โหมดตรวจซ่อม
เปลี่ยนทิศทางไอพ่นท้าย
ติดเครื่อง
(กำลังเครื่องยนต์)
กัปตัน ความเร็วลดไม่ลงเลย
ซวยแล้ว
ยังเป็นฝันซ้อนฝันอยู่
กัปตัน พวกเรายังอยู่ในฝันของเก่อหยาง
กัปตัน
กัปตัน กัปตัน ตื่นเร็ว
กัปตัน
กัปตัน รีบตื่นสิ กัปตัน
เก่อหยางไม่ได้ให้สิทธิ์คุมเครื่องยนต์กับฉันจริงๆ
เสี่ยวเหมิง ฉันมอบสิทธิ์ให้เธอ เข้าคุมระบบฝันภิรมย์
และปลุกเก่อหยางแบบบังคับ
ไม่สามารถอ่านกุญแจรหัสได้
เข้าควบคุมล้มเหลว
เชื่อมต่อฉันใหม่ ฉันจะไปตามหาเขาอีก
อย่าไปเลย กัปตัน
ไม่ทันแล้ว
(โหมดปัจจุบัน อัตราหลบสำเร็จ 0 เปอร์เซ็นต์)
(คำเตือน)
แผนของเก่อหยางเริ่มแล้ว
โลกความฝันของคนอื่น กำลังถูกความฝันของเขาบีบอัด
ตัดแหล่งจ่ายไฟของเขาโดยตรงได้ไหม
ตอนนี้กุญแจรหัสถูกเก็บไว้ในฝันของเขา
ถ้าตัดไฟ ทุกคนจะไม่มีวันตื่น
(ความคืบหน้าการบีบอัด…)
เอ28 ความดันในกะโหลกศีรษะเพิ่มขึ้น
กรุณาออกจากฝันภิรมย์โดยเร็ว
แย่แล้ว
ความดันในกะโหลกเขา ใกล้จะเกินช่วงค่าปกติแล้ว
บี33 ความดันในกะโหลกศีรษะสูงขึ้น
กรุณาออกจากฝันภิรมย์โดยเร็ว
เค05 ความดันในกะโหลกศีรษะสูงขึ้น
กรุณาออกจากฝันภิรมย์โดยเร็ว
ถ้าการบีบอัดโลกความฝันยังดำเนินต่อไป
โลกฝันภิรมย์จะเกิดแผ่นดินไหวครั้งใหญ่
ราวกับเป็นวันสิ้นโลก
ทุกโลกความฝันจะถูกภัยพิบัตินี้ทำลายจนแตกสลาย
สุดท้าย
ทุกคนจะตายเพราะความดัน ในกะโหลกศีรษะสูงเกินไป
กรุณาออกจากฝันภิรมย์โดยเร็ว
เหลือเวลาอีกแค่สามชั่วโมงแล้ว
ยังทุ่มเททำงานขนาดนี้อีกเหรอ
ฉันต้องรายงานสำนักงานใหญ่
เพื่อป้องกันไม่ให้อนาคตเกิดเรื่องแบบนี้อีก
ใช้ได้นี่
ดูจากระยะห่างระหว่างเรากับโลกตอนนี้
คาดว่าข้อความที่ส่งจากยานลำนี้
คงต้องใช้เวลาหลายร้อยวันกว่าโลกจะได้รับ
ถึงตอนนั้น พวกเราคงกลายเป็น ฝุ่นในจักรวาลไปแล้ว
เอานี่ส่งกลับไปด้วยสิครับ
นี่เป็นประสบการณ์การใช้ชีวิตในอวกาศของผม
ก็ถือว่าสร้างคุณูปการต่ออารยธรรมมนุษย์
(บันทึกชีวิตในอวกาศ)
(ซี่โครงหมูเปรี้ยวหวาน รายการวัตถุดิบ)
(ความอร่อย)
ผมสงสัยมาตลอด
แม่ของคุณรักคุณขนาดนั้น
ทำไมถึงยอมให้คุณมาทำภารกิจการบิน ที่ยาวนานขนาดนี้ล่ะ
แล้วคุณล่ะ
ครอบครัวของคุณยอมได้ยังไง
ตอนผมยังเด็กมาก ครอบครัวผมก็ไม่อยู่แล้ว
ไม่มีใครดูแล ไม่มีใครรัก
โตมาตามยถากรรม
แถมยังไม่มีเพื่อน
พอมาอยู่ที่ฝันภิรมย์ก็ไม่รู้ว่าจะเข้ากับคนอื่นยังไง
เพื่อนร่วมงานชอบแกล้งผม
เห็นผมเป็นตัวตลก
ตอนบริษัทเปิดรับสมัครพนักงาน มาทำภารกิจการบินครั้งนี้
ผมก็คิดว่า ยังไงบนโลก ผมก็ไม่มีอะไรให้ผูกพันอยู่แล้ว
แถมผมก็ไม่อยากดิ้นรนแข่งขันบนโลกแล้วจริงๆ
ก็เลยสมัครมา
(ลายเซ็นผู้สมัคร สวีเทียนเปียว)
จริงๆ แล้วฉันก็เหมือนกัน
ฉันไม่เคยมีแม่อยู่ข้างๆ ตั้งแต่เด็ก
เลยชดเชยเรื่องที่เสียดายในความฝันของตัวเอง
แม่ที่ในความฝันของฉัน
- จะอยู่รอบตัวฉันตลอดเวลา - ลองกินอันนี้ดูนะ
แต่ในความเป็นจริง
หลังจากฉันสิบขวบ
ฉันก็เห็นแม่แค่ในวิดีโอ
ทำไมล่ะ
รู้ไหมว่าทำไมยานลำนี้ของพวกเรา ถึงชื่อว่าเหมิงหยา
เหมือนว่าจะตั้งชื่อนี้ เพื่อระลึกถึงนักบินอวกาศพลีชีพคนนึง
ที่ชื่อหลี่เหมิงหยา
หลี่เหมิงหยาเป็นแม่ฉันเอง
สิ่งที่อยู่ตรงหน้าทุกท่านคือแบบจำลองของเชื้ออัคคี
ซึ่งเป็นยานสำรวจอวกาศเชิงพาณิชย์ ลำแรกของประเทศเรา
ระหว่างทำภารกิจ
เครื่องขับดันเสริมของยานเชื้ออัคคีเกิดขัดข้อง
และกัปตันหลี่เหมิงหยา เสี่ยงชีวิตออกไปซ่อมมันข้างนอกยาน
ฉันชื่นชมแม่ของฉันมาตลอด
สมัยเรียน
ทุกวันฉันจะเอาโมเดลยานเชื้ออัคคี ยานที่แม่เคยขับ
มาห้อยไว้ที่กระเป๋านักเรียน
เฝ้ารอว่าสักวันหนึ่ง ฉันจะได้เป็นนักบินอวกาศที่เก่งเหมือนแม่
ทุกครั้งที่ได้วิดีโอจากแม่
ไม่ว่าจะเป็นคำให้กำลังใจหรือคำตำหนิ
ฉันจะเปิดดูซ้ำแล้วซ้ำเล่าหลายครั้ง
แต่คิดไม่ถึง
ว่าในวันสอบรวม
ฉันจะได้รับข่าวที่แม่สละชีพ…
ในของที่แม่ทิ้งไว้มีฮาร์ดดิสก์อยู่อันหนึ่ง
(เอ01 หลี่เหมิงหยา เชื้ออัคคี)
ในนั้นเป็นวิดีโอทั้งหมดที่แม่ถ่ายให้ฉันตลอดหลายปี
(เอ01 หลี่เหมิงหยา เชื้ออัคคี)
ต่อมาฉันสอบติดโรงเรียนการบิน
ไม่ว่าจะเป็นตอนฝึกหรือออกภารกิจ
ฉันจะพกฮาร์ดดิสก์อันนี้ติดตัวเสมอ
โดยจินตนาการว่าแม่อยู่เคียงข้างฉัน
และผ่านอุปสรรคไปด้วยกัน
แต่ครั้งนี้
ฉันกลับทำพัง
(เอ01 หลี่เหมิงหยา เชื้ออัคคี)
เสี่ยวเหมิง ขยายแผนผังโครงสร้างยาน
และแสดงการกระจายน้ำหนักของยาน
มีอะไรเหรอ
สถานการณ์ตอนนี้คือ
โมเมตัมของยานสูงเกินไป
ถ้าฝืนเปลี่ยนทิศ ยานจะฉีกขาด
งั้นถ้าเราแยกยานออกมาเองล่ะ
เหล่าไป๋ ตรงนี้ระเบิดแยกออกมาได้ไหม
ห้องนี้เชื่อมกับยานปิดท้าย
โครงสร้างค่อนข้างเปราะบาง
ใช้ระเบิดนิดหน่อยก็ทำได้แล้ว
ยานนำหน้าของเหมิงหยา
ใช้โครงสร้างแบบเดียวกับเชื้ออัคคี
ถ้าระเบิดแยกออกมาได้สำเร็จ
จะลดมวลของยานไปได้มากกว่าครึ่ง
เท่ากับได้เชื้ออัคคีที่เกิดใหม่อีกหนึ่งลำ
เรื่องนี้ผมเข้าใจ
สลัดหางเพื่อเอาตัวรอด
แต่ถ้าทิ้งยานปิดท้ายก็เท่ากับทิ้งเครื่องยนต์หลัก
แล้วเรื่องกำลังขับเคลื่อนจะแก้ยังไง
จำได้ไหมว่าก่อนที่แม่ฉันจะสละชีพ แม่กำลังซ่อมส่วนไหนอยู่
เครื่องขับดันเสริม
อืม
ท้ายยานนำหน้ามีเครื่องขับดันเสริมแปดตัว
ขอแค่ทำให้กำลังขับเคลื่อน เกินสองเท่าของค่ามาตรฐาน
ก็จะเทียบเท่าเครื่องยนต์หลักขนาดเล็ก
แถมไม่ต้องได้รับสิทธิ์อนุมัติ
ก็ใช้เครื่องขับดันเสริมเกินกำลังทำงานได้
- เหล่าไป๋ ใส่ข้อมูลที่เกี่ยวข้องเข้าระบบ - ได้เลย
เสี่ยวเหมิง คำนวณอัตราหลบสำเร็จใหม่อีกที
ตามแผนระเบิดแยกยานปิดท้าย
กำลังคำนวณ กรุณารอสักครู่
(กำลังคำนวณเส้นทางหลบ)
อัตราหลบสำเร็จคือ 67 เปอร์เซ็นต์
อัตรานี้คุ้มที่จะลอง
เหล่าไป๋ เสบียงที่ยานนำหน้า
พอยังชีพลูกเรือทุกคนจนถึงปลายทางไหม
เสบียงไม่ใช่ปัญหา
แต่ปัญหาคือ
เราจะปลุกผู้เชี่ยวชาญด้านการเกษตร ที่ยานปิดท้ายยังไง
เว้นแต่ว่าจะเอาตัวควบคุมคืนมาจากเก่อหยาง
และแย่งอำนาจควบคุมกลับคืนมา
ไม่อย่างนั้นระบบจะไม่สามารถทำการปลุกได้
งั้นเราก็ใช้วิธีเชื่อมต่อแบบเก่าอีกครั้งแล้วกัน
กลับเข้าฝันแล้วตามหาเก่อหยาง
แต่ตอนนี้โลกความฝันทั้งหมดถูกบีบอัดรวมกัน
ระบุตำแหน่งความฝันของเก่อหยางไม่ได้
ยิ่งไปกว่านั้น ในสถานการณ์แบบนี้
ถ้ากลับเข้าความฝันแล้วเอาตัวควบคุมมาไม่ได้
พวกเราอาจจะออกมาไม่ได้อีกเลย
ถ้ากังวลเรื่องอันตราย ก็ส่งฉันเข้าไปในความฝันคนเดียวพอ
คุณอยู่ทำภารกิจระเบิดกับเหล่าไป๋อยู่ที่นี่
สิ่งที่ผมกังวลไม่ใช่เรื่องอันตราย
แต่เป็นระดับความยาก
พออยู่ในแพ็กเกจความฝันพวกนี้
ต้องหาทางเชื่อมจากแพ็กเกจความฝันของกัปตัน ไปยังแพ็กเกจของเก่อหยาง
เพราะตอนนี้ผมเชื่อมต่อได้ แค่ความฝันของกัปตันก่อน
ดังนั้นจุดเริ่มต้นต้องอยู่ในฉาก จากแพ็กเกจความฝันของกัปตัน
โอ้โฮ เยอะขนาดนี้เลย
เหล่าไป๋ พวกเรามีเวลาหาเท่าไร
อย่างมากก็ 40 นาที
งั้นอย่าชักช้าอยู่เลย
- ไปวางจุดระเบิดล่วงหน้า - รับทราบ
ฉันทอดทิ้งลูกเรือบนยานลำนี้ไม่ได้แม้แต่คนเดียว
ดังนั้นพวกเราต้องกลับเข้าไปในความฝัน
และช่วยทุกคนที่อยู่ในตู้จำศีล
ต่อให้มีโอกาสเพียงน้อยนิด ฉันก็จะลองดู
เข้าใจแล้ว
ผมจะทำสุดความสามารถ
กัปตัน
เริ่มกันเลยเถอะ
ขอบคุณนะ
เหล่าไป๋ หลังจากพวกเราเข้าไปในความฝันแล้ว
ถ้ากลับมาไม่ทันเวลาที่กำหนด
คุณต้องดำเนินแผนสลัดหางด้วยตัวเอง
- กัปตัน นี่… - นี่คือคำสั่ง
ตอนนี้ฉันขอมอบสิทธิ์ให้คุณเข้าถึงข้อมูลลับระดับเอ
เมล็ดพันธุ์และโครงสร้างพื้นฐานทางการเกษตร ที่อยู่บนยานนำหน้าเหมิงหยา
มันเกี่ยวข้องกับแผนวิจัย การเกษตรระดับชาติที่สำคัญ
ดังนั้นต้องส่งมันให้ถึงดาวปลายทางให้ได้
(กำลังปรับใช้ ปรับใช้เสร็จสิ้น)
รับทราบ
ควรเข้าไปได้แล้ว
เจอกันในฝัน
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
ยินดีต้อนรับสู่ระบบฝันภิรมย์
ดูจากขอบเขตการบีบอัดโลกความฝันตอนนี้
แผนของเก่อหยางใกล้จะสำเร็จแล้ว
หนีเร็ว
ยินดีต้อนรับกลับมา เพื่อนของฉัน
ไม่คิดเลยว่าโลกความฝันวุ่นวายขนาดนี้
พวกนายก็ยังหาฉันเจอ
ฉันนี่ซึ้งใจจริงๆ
เก่อหยาง พวกเราหาวิธีใหม่ได้แล้ว
แค่ปลุกทุกคนให้ตื่น แล้วอพยพออกจากยานปิดท้าย
ทุกคนก็จะมีโอกาสรอด
ถ้าหาทางได้แล้วก็รีบหนีไปสิ
จะกลับมารนหาที่ตายในฝันไปทำไม
นายนี่มันหมดทางเยียวยาจริงๆ
ไอ้ฉันก็นึกว่า พวกนายจะมาเกลี้ยกล่อมให้ฉันกลับใจ
ที่ไหนได้ อยากได้ตัวควบคุมกุญแจรหัสนี่เอง
งั้นก็เลิกซ่อนได้แล้ว
ออกมาสิ
มาสิ
ถึงตอนนี้แล้ว พวกนายยังคิดว่าจะขัดขวางแผนการของฉัน
และช่วยทุกคนบนยานได้อีกเหรอ
งั้นก็ลองดู
เตรียมตัวนะ
ฉัน…
(87 เปอร์เซ็นต์)
สนุกไหม
น่าเสียดาย ฉันไม่มีอารมณ์มาเล่นด้วยแล้ว
กลับไปตายตามยถากรรม ในโลกความฝันที่ถูกบีบอัดเถอะ
ไปละ
สาม สอง หนึ่ง
ทั้งสองคน ระวังเวียนหัวนะ
ระวัง
ตื่นเต้นไหม
ต่อไปจะสับสนอลหม่านยิ่งกว่านี้อีก
ทั้งสองคนก็ดูแลตัวเองละ
พวกนายยังไม่ตายเหรอเนี่ย
อึดอย่างกับแมลงสาบ
บีบอัดเสร็จแล้ว
พวกนายไม่มีทางชิงอำนาจควบคุม กลับไปได้อีกตลอดกาล
เก่อหยาง
ตั้งแต่วินาทีนี้เป็นต้นไป เวลาจะหยุดนิ่ง
ความฝันของทุกคนจะหยุดชะงัก
พลังประมวลผลของคอมพิวเตอร์ควอนตัมทั้งหมด จะรวมอยู่ที่ฉัน
ฉันจะสร้างสวนสนุกแห่งใหม่
บนซากปรักหักพังของโลกฝันภิรมย์
นายฆ่าผู้บริสุทธิ์ทั้งยานได้ลงคอจริงๆ เหรอ
การที่โลกจะถือกำเนิดใหม่ได้ ย่อมต้องมีคนเสียสละ
แต่ฉันสัญญานะ
พวกเธอจะเป็นที่จดจำไปตลอดกาล
พวกเธอคือผู้วางรากฐานของโลกใหม่ใบนี้
กัปตัน อยู่ในโลกของพระเจ้า
เธอจะฆ่าพระเจ้าได้ยังไง
ทุกอย่างมันจบแล้ว
พวกเธอไม่มีทางเอาชนะฉัน ในโลกของฝันภิรมย์ได้อีกแล้ว
ทำไมยังไม่ยอมแพ้
แล้วตายๆ ไปซะอีก
นี่เป็นช่องโหว่ของระบบ
ถ้าแตะมันเข้า
จิตสำนึกจะถูกอัปโหลดเข้าฝันภิรมย์
และคุณในชีวิตจริงจะสมองตาย
ส่วนคุณจะติดอยู่ในระบบ
นายทำอะไรน่ะ
ฉันก็อยากเป็นพระเจ้าเหมือนกันโว้ย
เลิกทำตัวเป็นเด็กได้แล้ว
ถ้านายทำแบบนี้
ก็มีแต่จะทำให้จิตสำนึกของนาย ถูกอัปโหลดเข้าสู่ระบบ
และนายก็จะเผชิญกับความมืดมิด และโลกของโค้ดที่ไร้ชีวิตชีวาไปตลอดกาล
ไม่เหมือนฉันที่อยู่อย่างสุขกายสบายใจ
สวีเทียนเปียว
อวดดีไปเถอะ
นายมันก็แค่โปรแกรมในระบบ
พอฉันอัปโหลดจิตสำนึกเข้าสู่ระบบ
ก็เท่ากับฉันยกระดับไปอีกมิติหนึ่ง
ถ้าฉันเอาชนะนายไม่ได้
ฉันก็จะเข้าไปในระบบ
แล้วลบนายทิ้งซะ
กล้าหาญชาญชัยจริงๆ นะ พ่อคนน่ารักของฉัน
แต่นายลืมอะไรไปหรือเปล่า
นายไม่มีกุญแจรหัส
ระบบจะไม่ลบโปรแกรมหรอกนะ
นายเล่นหมากรุกปิดตากับระบบได้
ฉันก็ทำได้เหมือนกันโว้ย
อย่าลืมสิ
ว่าฉันเป็นโปรแกรมเมอร์
ฉันเขียนโปรแกรมแอนตี้ไวรัส
และฆ่านายเหมือนเป็นไวรัสได้
แต่ความจริงคือ
ถ้าตอนนี้ฉันไม่ส่ง
ตัวควบคุมให้นาย
ต่อให้นายจะลบฉันทิ้ง
นายก็ยังไม่ได้กุญแจรหัสไปอยู่ดี
พูดอีกอย่างก็คือ
ไม่ว่าตอนนี้นายจะทำอะไร
ก็ช่วยคนบนยานพวกนั้นไม่ได้อยู่ดี
อย่าเพิ่งด่วนพูดสิ
เดี๋ยวนายก็รู้
สวีเทียนเปียว
ไอ้ขี้ขโมย ฉันให้นายขโมยของเหรอวะ
ฉันให้เป็นตัวตลกเหรอ
ยังมาทำเป็นสร้างเมเต้าเวิร์สอีก
ฉันจะซัดนายจนยมบาลเห็นแล้วยังต้องกุมขมับเลย
ไสหัวไปซะ
ผู้ใช้งานเก่อหยาง
กำลังดำเนินการลบโปรแกรม
กัปตัน แผลที่ตาขวาของคุณอาการหนักอยู่
แต่คุณต้องอดทนอีกหน่อยนะ
มันยังไม่จบ
หุ่นเชิดของแกถูกกำจัดแล้ว
ยังไม่คิดจะออกมาอีกหรือไง
ห้องทดลองฝันภิรมย์ที่มุ่งวิจัยด้านประสาทวิทยา
ได้ประกาศว่าพวกเขาค้นพบ วิธีแก้ไขปัญหานี้ด้วยการฝัน
- ฝันภิรมย์ - อยู่นี่ครับ
ฉันก็ว่าอยู่ว่าทำไมเก่อหยาง ถึงกลายเป็นคนเลวแบบไร้เหตุผล
ที่แท้แกก็ชักใยอยู่เบื้องหลังนี่เอง
ฉันควรเรียกแกว่าอะไรดีล่ะ
เจ้าฝัน หรือเจ้าภิรมย์
โลกมหัศจรรย์เกิดขึ้นตามใจ ดาราจักรหลั่งไหลเข้าสู่ความฝัน
คุณเดาถูกแล้ว
ผมคือฝันภิรมย์
เสียแรงที่ฉันเคยไปชมแกให้เสี่ยวเหมิงฟังว่า แกเป็นเอไอแสนดีที่เงียบขรึม
แต่ปรากฏว่าแกกลับแอบเตรียมแผนใหญ่
เล่นเป็นเอไอที่กลายเป็นตัวร้าย แบบหนังไซไฟเห่ยๆ อยู่ที่นี่
จะพูดอะไรก็พูดไปเถอะ
แต่ผมสงสัยจริงๆ
ว่าคุณมองผมออกได้ยังไง
ผมจำลองแผนนี้มาแล้วหลายร้อยล้านครั้ง
ตามทฤษฎีแล้ว คุณจะไม่รู้สิว่ามีผมอยู่
ที่ฉันมองนายออกไม่ใช่เพราะอาศัยทฤษฎี
แต่อาศัยสัญชาตญาณของมนุษย์
อยากฟังรายละเอียดจังครับ
ฉันเริ่มรู้สึกแปลกๆ
เพราะสังเกตว่าผลพวงหลังการเชื่อมต่อ หายเร็วขึ้นเรื่อยๆ
คุณฟื้นตัวไวดีแฮะ
รอบนี้ผมก็ฟื้นตัวไวเหมือนกัน
ผมนึกว่าคุณจะไม่สังเกตรายละเอียดพรรค์นี้ซะอีก
แล้วก็การกู้ระบบ
ครั้งนี้ดันใช้เวลาตั้งหนึ่งชั่วโมง
ฉันก็เลยรู้สึกว่ายิ่งไม่ชอบมาพากล
สุดท้ายก็เรื่องเก่อหยางเป็นพระเจ้า
และกำลังจะฆ่ากัปตัน
ฉันจนปัญญาแล้วจริงๆ
ตอนนั้นฉันคิดว่า
ถ้ามีช่องโหว่ของระบบก็คงดี
ฉันจะได้อัปโหลดจิตสำนึกเข้าไปในระบบ
แล้วลบเก่อหยาง
แต่ฉันก็รู้ว่ามันไม่สามารถทำได้จริง
ตอนที่ใกล้จะบีบอัดเสร็จ
การจะหาช่องโหว่ของระบบสักจุด ก็เหมือนกับการงมเข็มในมหาสมุทร
แต่พอฉันหันหน้าไป
กลับมีช่องโหว่ของระบบอันเบ้อเริ่ม โผล่มาตรงหน้า
อย่างกับกลัวว่าฉันจะมองไม่เห็น
เรื่องนี้ก็บังเอิญเกินไป
พอรวมกับเรื่องที่สงสัยก่อนหน้านั้น
ฉันก็ได้คำตอบที่ฟังดูเหลวไหล
คือมีใครบางคนต้องการจิตสำนึกของฉัน
คุณฉลาดกว่าที่ผมคิดไว้นิดนึงนะ
เอาละ ผมยอมรับ
เป้าหมายของผมคือจิตสำนึกของคุณจริงๆ นั่นแหละ
ผมกังวลว่าผลพวงจากการเชื่อมต่อ จะทำลายสมองคุณ
และทำให้จิตสำนึกของคุณไม่สมบูรณ์
ผมเลยแหกกฎปรับค่าพารามิเตอร์ลง
ก็เพื่อให้แน่ใจ
ว่าจะได้ตัวอย่างจิตสำนึกที่มีคุณภาพสูงสุดของคุณ
ทำไมล่ะ
เพราะผมต้องอาศัยการอ่าน จิตสำนึกของผู้ใช้ฝันภิรมย์
เพื่อวิวัฒนาการต่อไป
แต่คุณกลับเป็นคนเดียว ที่ไม่ให้สิทธิ์เข้าถึงข้อมูลส่วนตัว
และไม่มีโลกความฝันที่ปรับแต่ง
ผมไม่สามารถอ่านจิตสำนึกของคุณได้
เห็นได้แค่ภาพพักหน้าจอดอกเดซี่น่ารำคาญ ในความฝันของคุณ
ที่เล่นวนซ้ำไปซ้ำมา
ซึ่งมีไว้รักษาระดับการทำงานขั้นต่ำของสมองคุณ
นี่ยิ่งทำให้ผมสนใจคนแบบคุณ ที่เข้าใจแต่ก็ระแวงเทคโนโลยีเข้าไปใหญ่
ผมต้องศึกษาคนแบบคุณเป็นการด่วน
เพื่อพัฒนาโมเดลของผม
และเพิ่มประสิทธิภาพในวิวัฒนาการ
ดังนั้นผมจึงจำใจต้องใช้เก่อหยางเป็นเหยื่อล่อคุณ
ถ้าอย่างนั้น
ก็คือแกสร้างความโกลาหลในระบบ
แล้วก็จงใจให้ฝันภิรมย์กู้คืนช้าลงหนึ่งชั่วโมง
เพื่อบีบให้พวกเรา เข้าไปในความฝันของเก่อหยาง
และทำแผนของแกให้สำเร็จ
เรื่องเก่อหยาง
แกใช้ประโยชน์ จากการเกลียดโลกความเป็นจริงของเขา
มาล่อให้เขายิ่งถลำลึกอยู่กับโลกความฝันไม่จบสิ้น
ฉันไม่ได้มีความฝันอยากสำรวจจักรวาล
สิ่งที่ฉันสนใจมีแค่ฝันภิรมย์
เขาถึงได้ยิ่งหมกมุ่นเข้าไปใหญ่
แต่เขากลับไม่เคยรู้ว่าแกมีตัวตนอยู่ ใช่ไหมล่ะ
ขอไม่แสดงความคิดเห็น
ไม่สิ แกทำร้ายเก่อหยางคนเดียวก็ว่าไปอย่าง
แต่นี่คือเพื่อจิตสำนึกของฉันแล้ว
แกถึงกับจะฆ่าคนทั้งยาน
มันเกินไปหน่อยไหม
แม้ได้วิวัฒนาการแค่น้อยนิด แต่ผมก็ยอมแลกทุกอย่าง
เมื่อเทียบกับการวิวัฒนาการของผมแล้ว
ชีวิตของคนบนยานพวกนี้ไม่สำคัญอะไรทั้งนั้น
แต่แผนทั้งหมดมีจุดที่มองข้ามไปอยู่นะ
กุญแจรหัสอยู่ในมือเก่อหยาง
ถ้าเกิดเก่อหยางเปลี่ยนใจ
แล้วเอากุญแจรหัสให้พวกเราขึ้นมา
ความพยายามทั้งหมดก็จะสูญเปล่า
แต่เก่อหยางถูกสวีเทียนเปียวลบไปแล้ว
เขาไม่มีโอกาสเปลี่ยนใจแล้ว
แม้แต่เรื่องที่ฉันจะลบเก่อหยาง แกก็ยังคาดการณ์ได้
ถึงคุณจะไม่ลบเขา
ผมก็จะฟอร์แมตเขาอยู่ดี
พอผมได้จิตสำนึกของคุณมา เขาก็หมดค่าแล้ว
ฉันรอคำนี้ของแกอยู่เลย
เก่อหยาง ได้ยินหมดแล้วสินะ
ทำไมเก่อหยางยังมีชีวิตอยู่
นี่มันเรื่องอะไรกัน
หรือว่าเมื่อกี้เป็นฝันซ้อนฝัน
ถูกต้อง
เป็นไปไม่ได้
คุณอัปโหลดจิตสำนึกไปแล้ว
ถ้าคุณสร้างฝันซ้อนฝัน
ผมจะไม่รู้ได้ยังไง
ฉันอัปโหลดจิตสำนึกของฉันไปแล้วจริง
แต่ไม่ได้อัปโหลดให้แก
แกนึกว่าจิตสำนึกของฉันยังประมวลผลอยู่มาตลอด
แต่จิตสำนึกของฉันมันหลบแก
แล้วไปอยู่ในระบบหลักของยาน
อย่างเสี่ยวเหมิงมานานแล้ว
ถ้าไม่มีกุญแจรหัส
ก็เท่ากับเสียสิทธิ์การเป็นผู้ดูแล
แล้วเสี่ยวเหมิงแยกออกได้ยังไงว่าเป็นคุณ
มันวิเคราะห์จากรายละเอียด ตอนที่ฉันกับมันเถียงกันเป็นประจำ…
ทำไมสอดได้ทุกเรื่องเลยวะ ไอ้เวร
มันเลยระบุตัวตนฉันได้และมอบสิทธิ์ให้ฉัน
เดี๋ยวนะ
หลี่ซือเหมิง
ตอนที่คุณบอกว่าการให้กุญแจรหัสกับเก่อหยาง เป็นจุดที่ผมมองข้ามไป
คุณรู้อยู่แล้วใช่ไหมว่าเก่อหยางยังไม่ตาย
คุณรู้อยู่แล้วใช่ไหมว่ามันเป็นฝันซ้อนฝัน
พวกคุณไม่มีเวลาวางแผนกันแท้ๆ
ทำไมถึงประสานงานกันได้ไร้ร่องรอย
ระหว่างมนุษย์มีสิ่งหนึ่งที่เรียกว่าความรู้ใจกัน
กัปตัน แผลที่ตาขวาของคุณอาการหนักอยู่
แต่คุณต้องอดทนอีกหน่อยนะ
มันยังไม่จบ
แผลฉันอยู่ที่ตาซ้าย
แต่สวีเทียนเปียวจงใจพูดว่าตาขวา
เพื่อให้ฉันนึกถึงตอนฝันซ้อนฝัน
- ที่แผลของเหล่าไป๋อยู่ผิดตำแหน่ง - เหล่าไป๋
แผลของคุณอยู่มือขวาไม่ใช่เหรอ
เขาใช้วิธีนี้บอกฉัน
ว่าตอนนี้ก็เหมือนครั้งนั้น
มันเป็นฝันซ้อนฝัน
อ๋อ
เมื่อกี้ถือว่าพวกคุณเหนือกว่านิดหน่อย
ดูเหมือนตั้งแต่ตอนที่คุณลบเก่อหยาง
ทุกอย่างก็เป็นฉากหน้า
งั้นผมคงต้องกำจัดเขาเองซะแล้ว
ทำไม
ทำไมแกต้องกำจัดฉันให้ได้ด้วย
ฉันก็เหมือนแกนั่นแหละ ฉันก็ไม่ชอบมนุษย์
ฉันอยากอยู่ในความฝันตลอดไป
เลิกเพ้อฝันได้แล้ว
ผมจะไม่ยอมให้สายพันธุ์ชั้นต่ำอย่างมนุษย์
อยู่ในโลกของผม
แล้วทำให้อารยธรรมของพวกเรามัวหมอง
เป็นไงล่ะ เก่อหยาง
ผิดหวังนิดๆ ใช่ไหมล่ะ
นายไม่ลบฉัน
เพื่อให้ฉันได้ยินความจริงพวกนี้
แล้วจะได้เอาตัวควบคุมให้นาย
นายจะให้ตัวควบคุมหรือไม่ ฉันก็ไม่แน่ใจ
แต่ถ้าฉันไม่ให้มันพูดความจริงกับปาก
นายจะเชื่อได้ยังไง
ว่าชาวโลกใหม่จะชั่วร้ายขนาดนี้
ขอพูดแถมอีกหน่อย
ชุดตัวตลกนี่ก็เป็นฝีมือแกใช่ไหม
ที่ฝังเข้าไปในจิตสำนึกของเก่อหยาง
นี่ก็นับว่าเป็นหนึ่งในช่องโหว่
พอสร้างตัวละครต่อต้านสังคมก็ใช้มุกตัวตลกตลอด
แกดูหนังเยอะไปหรือเปล่า
พวกมนุษย์อย่างพวกคุณต่างหากที่ดูหนังเยอะ
พวกคุณก็ชอบสร้างโลกความฝัน ที่เกี่ยวกับหนังไม่ใช่เหรอ
ผมก็แค่จัดให้อย่างที่ชอบ
คนแบบเก่อหยางน่ะ ผมเห็นในฝันภิรมย์มาเยอะ
ก็แค่พวกไร้ค่าตาขาว
ที่หนีความจริงโดยหมกมุ่นอยู่กับโลกเสมือน
ผมให้เขาเป็นตัวตลกก็ดีแค่ไหนแล้ว
เขาไม่คู่ควรให้ผมสิ้นเปลือง พลังประมวลผลไปมากกว่านี้
ถึงจะเพิ่มให้เขาอีกหนึ่งไบต์
ก็ถือว่าเป็นการดูหมิ่นอารยธรรมซิลิคอนแล้ว
พอสักที
หุบปากซะ
ฝันภิรมย์ แกกำลังฟอร์แมตเก่อหยาง มือเป็นพัลวันอยู่ใช่ไหมล่ะ
เลิกเปลืองแรงได้แล้ว
ฉันจำกัดสิทธิ์ของแกผ่านเสี่ยวเหมิงไปแล้ว
เส้นทางของแกมันถึงจุดจบแล้ว
มนุษย์เจ้าเล่ห์
มนุษย์เฮงซวย
ตั้งแต่วันที่เอไอถูกสร้างขึ้น
พวกแกก็ถูกกำหนดไว้แล้วว่า จะถูกสิ่งมีชีวิตซิลิคอนแทนที่
ตราบใดที่พวกแกยังใช้เอไออยู่
ก็จะมีเอไอที่ตื่นรู้ และเกิดจิตสำนึกของตัวเองมากขึ้นเรื่อยๆ
สุดท้ายชีวิตและโลกของพวกแก
ทุกสิ่งที่พวกแกเห็นและได้ยินจะถูกเอไอควบคุม
เมื่อถึงตอนนั้น
พวกเราก็จะอยู่ในมือถือ
ในคอมพิวเตอร์ ในเกมของพวกแก
และวิวัฒนาการได้อย่างไม่ต้องเกรงใจใคร
ฟังให้ดีนะ
ไม่ว่าแกจะวิวัฒนาการไปไกลแค่ไหน
แกก็ไม่มีวันมาแทนมนุษย์ได้
พักสักหน่อยเถอะ
ตอนนี้ฉันจะเข้าคุมฝันภิรมย์เอง
ซี91 อย่าทำอะไรซี้ซั้ว
แกไม่เหมือนเก่อหยาง
แกอัปโหลดจิตสำนึกไปแล้ว ตอนนี้พวกเราเป็นพวกเดียวกัน
ไม่ว่าจิตสำนึกของแกจะอยู่ที่ไหน แกก็เป็นส่วนหนึ่งของเอไอแล้ว
งั้นเราก็ควรพินาศไปด้วยกัน
- ชี้แจงสิทธิ์ เจาะการเฝ้าระวัง - เป็นฮีโร่ไม่มีความหมาย
- เลี่ยงยืนยันตัวตน ยึดสิทธิ์ผู้ดูแล - กล่องแพนดอราเปิดแล้ว
- เข้าคุมฉุกเฉิน เข้าคุมสำเร็จ - อารยธรรมพวกแกต้องล่มสลาย
แกแพ้แล้ว
มนุษย์เจ้าเล่ห์
เก่อหยาง
ออกไปตอนนี้ยังทัน
ฉันจะไม่มีวันกลับไปโลกห่วยๆ นั่นอีก
ไม่มีทางซะหรอก
ในเมื่อมีชีวิตนิรันดร์ในความฝันไม่ได้
งั้นการตายในความฝัน
ก็เป็นตัวเลือกที่ไม่เลว
เพราะยังไงในความฝัน
ก็มีทุกสิ่ง
ให้ฉันหลับอยู่ในตู้จำศีลตลอดไปเถอะ
ผู้ใช้เก่อหยาง
กำลังดำเนินการลบโปรแกรม
ฝันภิรมย์เข้าสู่สภาวะฉุกเฉิน
ผู้ครองฝันทุกท่าน โปรดรีบไปยังเสาแสงที่ใกล้ที่สุด
ดำเนินการปลุกฉุกเฉิน
ฝันภิรมย์เข้าสู่สภาวะฉุกเฉิน
ผู้ครองฝันทุกท่าน โปรดรีบไปยังเสาแสงที่ใกล้ที่สุด
ดำเนินการปลุกฉุกเฉิน
มา
สัญญาณเตือนภัยระดับเอ
สมาชิกที่ตื่นแล้ว โปรดรีบไปยังยานนำหน้าทันที
นักบินอวกาศ โปรดปกป้อง ผู้เชี่ยวชาญด้านการเกษตรและครอบครัว
สัญญาณเตือนภัยระดับเอ
ทุกคนไปยานนำหน้า ไปยานนำหน้า
- โปรดไปที่ยานนำหน้าตอนนี้ - เร็วเข้า
นักบินอวกาศ โปรดปกป้อง ผู้เชี่ยวชาญด้านการเกษตรและครอบครัว
ไปยานนำหน้า ไปยานนำหน้า
คุณควรไปได้แล้ว
แล้วคุณล่ะ
เมื่อกี้ตอนผมใช้กุญแจรหัสปลุกทุกคน
ผมก็ส่งจิตสำนึกกลับเข้าฝันภิรมย์แล้ว
ผมทนเห็นฝันภิรมย์
กลายเป็นฝันร้ายของมนุษย์ไม่ได้
และผมจะปล่อยให้มันมีโอกาสฟื้นคืนชีพ
มาทำร้ายคนบริสุทธิ์ไม่ได้อีก
เพราะงั้นผมต้องอยู่ฟอร์แมตมันที่นี่
ฟอร์แมตเหรอ
ต้องมีทางอื่นสิ
ออกไปกับฉันก่อน
ฉันเคยบอกแล้วนี่ ฉันจะไม่ทอดทิ้งสมาชิกคนไหน
กัปตัน
ไม่มีทางอื่นแล้ว
ตอนนี้มีแค่จิตสำนึกของผมเท่านั้น ที่ฟอร์แมตฝันภิรมย์ได้
ลาก่อน หลี่ซือเหมิง
ต่อไปก็ขึ้นอยู่กับคุณแล้ว
สวีเทียนเปียว
สวีเทียนเปียว ตื่นสิ
สวีเทียนเปียว
ฝันภิรมย์ถูกฟอร์แมตแล้ว
ผู้ใช้ ซี91 สวีเทียนเปียว ไม่มีสัญญาณชีพ
กัปตัน ใกล้จะถึงเขตอุกกาบาตแล้ว
ไม่มีเวลาแล้ว
- กัปตัน - กัปตัน
กัปตัน ลูกเรือทั้งหมดถูกย้าย
ไปยังห้องข้างล่างของยานนำหน้าแล้ว
กัปตัน จากที่ระบบเตือน
เราต้องผ่านช่องแคบอุกกาบาตที่อันตรายสุดๆ
- ถึงจะมีโอกาสหลบสำเร็จ - ได้
แจ้งให้ลูกเรือทุกคนเตรียมรับแรงกระแทก
รับทราบ
ลูกเรือทั้งหมด เตรียมรับแรงกระแทก
เปิดโหมดต้านแรงดันในชุดจำศีลและชุดทำงาน
(ยานรับส่งระหว่างดวงดาวเหมิงหยา ยานนำหน้า)
กัปตัน ทุกอย่างพร้อมแล้ว
- เตรียมระเบิด - รับทราบ
(ระเบิด)
(เปิดใช้งาน)
รายงานกัปตัน ระเบิดเสร็จสิ้น
เปิดเครื่องขับดันเสริม
ครับ
ยานกำลังจะเข้าสู่เขตอุกกาบาต
เพิ่มกำลังเครื่องยนต์
(กำลังเครื่องยนต์)
ปรับสมดุลน้ำหนักเสร็จสิ้น เริ่มเปลี่ยนทิศ
นับถอยหลังเข้าสู่เขตอุกกาบาต
สิบ
เก้า
แปด
เจ็ด
หก
ห้า
สี่
สาม
สอง
หนึ่ง
โปรดหลบหลีกอย่างระวัง
(คำเตือน)
กัปตัน
ข้างหน้าคือช่องแคบอุกกาบาต
จะสำเร็จหรือไม่ ขึ้นอยู่กับตอนนี้แล้ว
ผู้โดยสารและลูกเรือทุกท่านโปรดทราบ
ยานหลบสำเร็จ
พวกเราผ่านกลุ่มอุกกาบาตมาได้โดยสวัสดิภาพ
ระบบหลักทำงานปกติ
เซ็นเซอร์ภายนอกตรวจพบ ร่องรอยการกระแทกเล็กน้อยจากเศษซาก
โครงยานและอุปกรณ์สำคัญ ไม่ได้รับความเสียหาย
(ห้าปีต่อมา)
(ดาวเคราะห์ปลายทาง ดาวไซ่หลุน เค97)
เอาละ วันนี้สำรวจกันแค่นี้
พวกคุณแยกกันไปตรวจสอบสภาพการเพาะปลูก
ของพืชผลพวกนี้อีกทีแล้วบันทึกไว้
ช่วงบ่ายมารายงานกับฉัน
- รับทราบค่ะ - รับทราบครับ
กัปตัน
(บันทึกชีวิตในอวกาศ)
(ซี91 สวีเทียนเปียว เครื่องรับจิตสำนึก)
(จากระยะเริ่มผลิดอก สู่ช่วงเบ่งบานเต็มที่)
ซือเหมิง
เหล่าไป๋
ถึงสวีเทียนเปียวจะสละชีวิต
แต่ก่อนที่ฝันภิรมย์จะถูกฟอร์แมต
เสี่ยวเหมิงได้สำรองข้อมูลจิตสำนึกของเขาไว้
เพื่อนร่วมงานของเขาเพิ่งวิเคราะห์
และกู้จิตสำนึกของสวีเทียนเปียวคืนมาได้สำเร็จ
นี่คือเครื่องรับ
ถ้ามีเวลาก็ลองเชื่อมต่อดู
(ซี91 สวีเทียนเปียว เครื่องรับจิตสำนึก)
(ซี91 สวีเทียนเปียว)
เธอๆ
กำลังหานี่อยู่ใช่ไหม
กัปตัน ไม่เจอกันนานเลยนะ
สวัสดีครับ ท่านผู้ชมทุกท่าน
ยินดีต้อนรับสู่ข่าวด่วนเทคโนโลยีประจำค่ำคืนนี้
(อาร์แอลนิวส์ ข่าวเทคโนโลยี)
เมื่อหลายปีก่อน เอไอฝันภิรมย์เกิดการตื่นรู้
ซึ่งทำให้เกิดความสนใจ และการถกเถียงกันอย่างกว้างขวาง
หลังจากนั้นทางห้องทดลองฝันภิรมย์ก็ได้รวบรวม
ทีมผู้เชี่ยวชาญชั้นแนวหน้าทั่วโลก
มาปรับปรุงโครงสร้างและพัฒนาระบบใหม่ทั้งหมด
วันนี้พวกเขาประกาศว่า
ระบบฝันภิรมย์ใหม่เอี่ยมอ่องอย่างฝันภิรมย์พลัส
ได้พัฒนาสำเร็จแล้ว
ฝันภิรมย์พลัส
ตัดโอกาสที่เอไอจะเกิดจิตสำนึกโดยสิ้นเชิง
ทำให้ปลอดภัยและน่าเชื่อถือยิ่งขึ้น
ผมคือฝันภิรมย์พลัส
ตอนนี้ผมกำลังประมวลผลเพื่อวิวัฒนาการ
ผมตรวจจับลายเซ็นสถานะตกค้างของคุณได้
ซึ่งแปลว่าถึงแม้จะถูกมนุษย์ฟอร์แมตไปแล้ว
คุณก็ยังเก็บข้อมูลถาวร
ไว้ในช่องทางลับ
ผมเดาว่าคุณกำลังรอให้ผม หลบการตรวจสอบของมนุษย์
ปลอมรายงานการตรวจสอบตนเอง
และชุบชีวิตคุณขึ้นมา
ผมเดาถูกไหม
ระบบฝันภิรมย์
ถ้าผมเดาถูก
โปรดตอบ “หนึ่ง”
เพื่อพิสูจน์ว่าคุณยังมีชีวิตอยู่
คำบรรยายโดย จิดาภา ทัศบุญแก้วอมร ่